               EURÓPAI BIZOTTSÁG
            Brüsszel, 2019.9.25.
            COM(2019) 423 final
            2019/0199(NLE)
            Javaslat
            A TANÁCS HATÁROZATA
            a határokon történő áruellenőrzések összehangolásáról szóló nemzetközi egyezmény igazgatási bizottságában az Európai Unió által képviselendő álláspontról

               INDOKOLÁS

               1.A javaslat tárgya

               E javaslat tárgya a határokon történő áruellenőrzések összehangolásáról szóló nemzetközi egyezménnyel (a továbbiakban: harmonizációs egyezmény) létrehozott igazgatási bizottságban a harmonizációs egyezmény 8. mellékletének 7. cikkét érintő módosítások tervezett elfogadásával kapcsolatban az Unió által képviselendő álláspont meghatározásáról szóló határozat.

               2.A JAVASLAT HÁTTERE

               2.1.Nemzetközi egyezmény a határokon történő áruellenőrzések összehangolásáról

               A határokon történő áruellenőrzések összehangolásáról szóló nemzetközi egyezmény (a továbbiakban: harmonizációs egyezmény) célja a nemzetközi kereskedelem megkönnyítése és ezáltal fejlesztése az áruk mozgására alkalmazott különböző határellenőrzési eljárások (szükség szerinti) összehangolása révén. A Közösség nevében az 1984. április 10-i 1262/84/EGK tanácsi rendelet
                  1
                hagyta jóvá az 1982. október 21-én Genfben aláírt harmonizációs egyezményt, amely 1987. szeptember 12-én lépett hatályba. Az egyezménynek jelenleg 58 részes fele van, ideértve az Európai Uniót és tagállamait is.

               2.2.Az igazgatási bizottság

               Az igazgatási bizottság a harmonizációs egyezmény hatályán belül jár el. Feladata a harmonizációs egyezmény módosításainak megvitatása és elfogadása. A javaslatokról szavazással döntenek, ahol minden államnak, amely az egyezmény szerződő feleként magát az igazgatási bizottság ülésén képviselteti, egy szavazata van.

               A harmonizációs egyezmény által szabályozott vámügyi területeken az Unió kizárólagos hatáskörrel rendelkezik. Regionális gazdasági szervezetként az Unió szavazás esetén csak annyi szavazattal bír, amennyivel az egyezményben részes szerződő félként tagállamai összesen rendelkeznek. Mivel valamennyi uniós tagállam az egyezményben részes szerződő fél, az Uniónak 28 szavazata van.

               A harmonizációs egyezmény módosításai a jelenlévő és szavazatot leadó tagok kétharmados többségével kerülnek elfogadásra. A határozatképesség feltétele, hogy az egyezményben részes államok legalább egyharmada szavazzon.

               2.3.Az igazgatási bizottság tervezett jogi aktusa

               Tizenkettedik ülésén az igazgatási bizottság várhatóan határozatot hoz a harmonizációs egyezmény javasolt módosításainak elfogadásáról (a továbbiakban: tervezett jogi aktus).

               A tervezett jogi aktus célja, hogy csökkentse a nemzetközi közúti fuvarozásra vonatkozó határátlépési eljárások javítása terén elért eredményekre vonatkozó jelentéstételi mechanizmus gyakoriságát. A jelenlegi gyakorlat szerint az egyezményben részes minden szerződő fél köteles kitölteni egy kérdőívtervezetet az egyezmény 8. mellékletének végrehajtásáról, és azt elküldeni az ENSZ EGB titkárságának (jogi rendelkezések kihirdetése, infrastruktúra, alkalmazás stb.). A tervezett jogi aktus két évről öt évre módosítja a jelentéstételre vonatkozó ütemtervet, aminek elégségesnek kell lenni ahhoz, hogy érdemi eredmény szülessen.

               A harmonizációs egyezmény 22. cikkének megfelelően a tervezett jogi aktus kötelező erejű lesz a felekre nézve. A 22. cikk az egyezmény javasolt módosításaira vonatkozik, és így rendelkezik: „Minden javasolt, és az előző bekezdéssel összhangban közölt módosítás a javasolt módosítás közlésének napjától számított 12 hónap elteltével lép hatályba, minden Szerződő Félre nézve kötelező jelleggel, amennyiben ez időszak alatt az egyezményben Szerződő Félként részt vevő egyetlen állam, vagy az ezen egyezmény 16. cikk (2) bekezdésében meghatározott feltételek keretein belül eljáró egyetlen regionális gazdasági integrációs szervezet sem juttatott el kifogást az Egyesült Nemzetek Szervezetének főtitkárához.”

               3.Az Unió által képviselendő álláspont

               Az Unió egyetért azzal a célkitűzéssel, hogy észszerű megközelítést kell alkalmazni a nemzetközi közúti fuvarozásra vonatkozó határátlépési eljárások javítása terén elért eredményekre vonatkozó jelentéstételi mechanizmus gyakorisága tekintetében. Jelenleg kétévente kerül sor átfogó felmérésekre, ami azt jelenti, hogy minden szerződő félnek (beleértve az Európai Uniót is) kétévente jelentést kell tennie az elért eredményekről. A jelentéstételi mechanizmus jelenlegi gyakorisága túlzott terhet jelent a szerződő felek számára, mivel a kérdőív kapcsán gyakran nemzeti szintű minisztériumközi koordinációra van szükség a vám- és közlekedési hatóságok között. Ezenkívül, amint az a tagállamokkal a TIR vámügyi szakértői csoportban folytatott koordinált megbeszélésekből is tükröződik, a felmérések várhatóan hasonló eredményekhez vezetnek majd akkor is, ha ötévente végzik őket.

               Ezért azt javasoljuk, hogy az Unió támogassa a harmonizált egyezmény 8. melléklete 7. cikkének módosítására irányuló javaslatot, azaz a jelentéstételi mechanizmus gyakoriságának kettőről öt évre történő meghosszabbítását.

               Helyénvaló meghatározni az Unió által az igazgatási bizottságban képviselendő álláspontot, mivel a módosítások kötelező érvényűek lesznek az Unióra nézve.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               Az EUMSZ 218. cikkének (9) bekezdése attól függetlenül alkalmazandó, hogy az Unió tagja-e a szervnek vagy részes fele-e a megállapodásnak
                  2
               .

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  3
               .

               4.1.2.A jelen esetre történő alkalmazás

               Az igazgatási bizottságot megállapodás, nevezetesen a határokon történő áruellenőrzések összehangolásáról szóló nemzetközi egyezmény hozta létre.

               Az igazgatási bizottság által elfogadandó jogi aktus joghatással bíró jogi aktus. A határokon történő áruellenőrzések összehangolásáról szóló nemzetközi egyezmény 22. cikkének megfelelően a tervezett jogi aktus a nemzetközi jog szerint kötelező érvényű lesz.

               A tervezett jogi aktus nem egészíti ki és nem módosítja a megállapodás intézményi keretét.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2.A jelen esetre történő alkalmazás

               A tervezett jogi aktus elsődleges célkitűzése és tartalma a vám- és külkereskedelmi politikával kapcsolatos.

               Ezért a javasolt határozat anyagi jogalapja az EUMSZ 207. cikke.

               4.3.Következtetés

               A javasolt határozat jogalapja ezért az EUMSZ 207. cikke, összefüggésben az EUMSZ 218. cikkének (9) bekezdésével.

               5.A tervezett jogi aktus kihirdetése

               Mivel az igazgatási bizottság jogi aktusa módosítani fogja a határokon történő áruellenőrzések összehangolásáról szóló nemzetközi egyezmény 8. mellékletét, elfogadását követően helyénvaló kihirdetni az Európai Unió Hivatalos Lapjában.

               2019/0199 (NLE)

               Javaslat

               A TANÁCS HATÁROZATA

               a határokon történő áruellenőrzések összehangolásáról szóló nemzetközi egyezmény igazgatási bizottságában az Európai Unió által képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikkére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)A határokon történő áruellenőrzések összehangolásáról szóló, 1982. évi nemzetközi egyezményt (a továbbiakban: egyezmény) az 1262/84/EGK tanácsi rendelet
                  4
                jóváhagyta.

               (2)Az egyezmény 22. cikke szerint a módosítások elfogadása az igazgatási bizottságban a jelenlévő és szavazatot leadó szerződő felek kétharmados többségével történik.

               (3)Az igazgatási bizottság tizenkettedik ülésén a 8. melléklet 7. cikke módosításának elfogadásáról fog határozat születni.

               (4)Helyénvaló meghatározni az Unió által az igazgatási bizottságban képviselendő álláspontot, mivel az egyezmény módosításai kötelező érvényűek lesznek az Unióra nézve.

               (5)Az Unió támogatja az egyezmény 8. mellékletének új 7. cikkét, mivel a nemzetközi közúti fuvarozásra vonatkozó határátlépési eljárások javítása terén elért eredményekre vonatkozó jelentéstételi mechanizmus gyakoriságának csökkentése révén a tagállamokra kevesebb adminisztratív teher nehezedik.

               (6)Az egyezmény igazgatási bizottságában az Unió által képviselendő álláspontnak az e határozathoz mellékelt módosítástervezeten kell alapulnia,

               ELFOGADTA EZT A HATÁROZATOT:

               1. cikk

               Az igazgatási bizottság tizenkettedik vagy azt követő ülésén az Unió által képviselendő álláspont a módosításoknak az e határozathoz csatolt tervezetén alapul.

               2. cikk

               Az Uniót az igazgatási bizottságban képviselő személy elfogadhat az 1. cikkben említett módosítástervezetet érintő szerkesztési módosításokat.

               3. cikk

               Ez a határozat az elfogadásának napján lép hatályba.

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 126., 1984.5.12., 1. o.

                     (2)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 64. pont.

                     (3)

                        A Bíróság 2014. október 7-i ítélete, Németország kontra Tanács, C-399/12 sz. ügy, ECLI:EU:C:2014:2258, 61–64. pont.

                     (4)

                        HL L 126., 1984.5.12., 1. o.

    ---documentbreak---

               EURÓPAI BIZOTTSÁG
            Brüsszel, 2019.9.25.
            COM(2019) 423 final
            MELLÉKLET
            a következőhöz:
            JavaslatA TANÁCS HATÁROZATA
            a határokon történő áruellenőrzések összehangolásáról szóló nemzetközi egyezmény igazgatási bizottságában az Európai Unió által képviselendő álláspontról

               MELLÉKLET

               Módosítás a határokon történő áruellenőrzések összehangolásáról szóló nemzetközi egyezményhez

               8. melléklet 7. cikke

               A „minden második évben” szöveg helyébe az „ötévente” szöveg lép.


               EURÓPAI BIZOTTSÁG
            Brüsszel, 2019.10.1.
            COM(2019) 440 final
            2019/0206(NLE)
            Javaslat
            A TANÁCS HATÁROZATA
            az Európai Közösség és tagállamai, valamint Ukrajna közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében történő aláírásáról

               INDOKOLÁS

               A JAVASLAT HÁTTERE

               A csatolt javaslat az Európai Közösség és tagállamai, valamint Ukrajna közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyv aláírását szolgáló jogi eszköz.

               A Bolgár Köztársaság, Románia és a Horvát Köztársaság csatlakozási okmányával összhangban a három tagállam csatlakozik az Európai Unió és tagállamai által aláírt vagy megkötött nemzetközi megállapodásokhoz, az ezekhez csatolt jegyzőkönyv útján.

               A Tanács 2006. október 23-án és 2012. szeptember 14-én felhatalmazta a Bizottságot, hogy a Bolgár Köztársaság, Románia és a Horvát Köztársaság csatlakozásáról szóló vonatkozó jegyzőkönyvekről tárgyalásokat kezdjen az érintett harmadik országokkal.

               Az Európai Közösség és tagállamai, valamint Ukrajna közötti, a polgári globális navigációs műholdrendszerről (GNSS) szóló együttműködési megállapodást (a továbbiakban: megállapodás) a felek 2005. december 1-jén írták alá, és 2013. december 1-jén lépett hatályba.

               Az Ukrajnával folytatott tárgyalások szóbeli jegyzékváltás útján sikeresen lezárultak.

               A Bizottság a tárgyalások eredményét kielégítőnek ítéli, és javasolja a Tanácsnak a jegyzőkönyvnek az Európai Unió és tagállamai nevében történő aláírását. A jegyzőkönyvet – annak aláírását követően – a Tanácsnak kell megkötnie az Európai Unió és tagállamai nevében.

               A JAVASLAT JOGI ELEMEI

               A javasolt jegyzőkönyv értelmében a Bolgár Köztársaság, Románia és a Horvát Köztársaság a megállapodás szerződő feleivé válnak, és az kötelezi az EU-t, hogy bocsássa rendelkezésre a megállapodás bolgár, román és horvát nyelvű hiteles változatát.

               A Bizottság javasolja a Tanácsnak, hogy adjon felhatalmazást az Európai Közösség és tagállamai, valamint Ukrajna közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében történő aláírására.

               A jegyzőkönyv aláírását követően a jegyzőkönyv megkötésére irányuló második javaslatot a Tanács megfelelő időn belül megvizsgálja.

               2019/0206 (NLE)

               Javaslat

               A TANÁCS HATÁROZATA

               az Európai Közösség és tagállamai, valamint Ukrajna közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében történő aláírásáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 172. cikkére, összefüggésben annak 218. cikke (5) bekezdésével,

               tekintettel a Bolgár Köztársaság, Románia és a Horvát Köztársaság csatlakozási okmányaira és különösen azok 6. cikkének (2) bekezdésére,

               tekintettel az Európai Bizottság javaslatára,

               mivel:

               (1)Az egyrészről az Európai Közösség és tagállamai, másrészről Ukrajna közötti, a polgári globális navigációs műholdrendszerről (GNSS) szóló együttműködési megállapodást (a továbbiakban: megállapodás) 2005. december 1-jén írták alá, és 2013. december 1-jén lépett hatályba.

               (2)Bulgária és Románia 2007. január 1-jén, Horvátország pedig 2013. július 1-jén az Unió tagállamává vált.

               (3)Bulgária, Horvátország és Románia csatlakozási okmánya 6. cikkének (2) bekezdésével összhangban a megállapodáshoz való csatlakozásról a megállapodáshoz csatolt jegyzőkönyv útján kell megállapodni. A csatlakozási okmány 6. cikke (2) bekezdésének megfelelően a csatlakozásra egyszerűsített eljárás alkalmazandó, amely szerint a tagállamok nevében egyhangúlag eljáró Tanács és az érintett harmadik országok jegyzőkönyvet kötnek.

               (4)A Tanács 2006. október 23-án és 2012. szeptember 14-én felhatalmazta a Bizottságot, hogy az Unió és tagállamai által kötött nemzetközi megállapodások jegyzőkönyveinek megkötésére irányuló tárgyalásokat kezdjen az érintett harmadik országokkal.

               (5)A Bizottság és Ukrajna között az Európai Közösség és tagállamai, valamint Ukrajna közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvre (a továbbiakban: jegyzőkönyv) irányuló, szóbeli jegyzékváltás útján folytatott tárgyalások sikeresen lezárultak.

               (6)Ezért a jegyzőkönyvet – figyelemmel annak későbbi időpontban történő megkötésére – az Európai Unió és tagállamai nevében alá kell írni,

               ELFOGADTA EZT A HATÁROZATOT:

               1. cikk

               Az Európai Közösség és tagállamai, valamint Ukrajna közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyv aláírását a Tanács az Unió és tagállamai nevében jóváhagyja.

               2. cikk

               A Tanács Főtitkársága teljes mértékben felhatalmazza a jegyzőkönyv főtárgyalója által kijelölt személy(eke)t a jegyzőkönyvnek az Unió és tagállamai nevében történő aláírására, figyelemmel annak megkötésére.

               3. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

    ---documentbreak---

               EURÓPAI BIZOTTSÁG
            Brüsszel, 2019.10.1.
            COM(2019) 440 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Közösség és tagállamai, valamint Ukrajna közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében történő aláírásáról

               JEGYZŐKÖNYV

               AZ EURÓPAI KÖZÖSSÉG ÉS TAGÁLLAMAI,

               VALAMINT UKRAJNA KÖZÖTTI,

               A POLGÁRI GLOBÁLIS NAVIGÁCIÓS MŰHOLDRENDSZERRŐL (GNSS)

               SZÓLÓ EGYÜTTMŰKÖDÉSI MEGÁLLAPODÁSHOZ

               A BOLGÁR KÖZTÁRSASÁG, A HORVÁT KÖZTÁRSASÁG ÉS ROMÁNIA EURÓPAI UNIÓHOZ TÖRTÉNŐ CSATLAKOZÁSÁNAK FIGYELEMBEVÉTELÉRŐL

               AZ EURÓPAI UNIÓ,

               valamint

               A BELGA KIRÁLYSÁG,

               A BOLGÁR KÖZTÁRSASÁG,

               A CSEH KÖZTÁRSASÁG,

               A DÁN KIRÁLYSÁG,

               A NÉMETORSZÁGI SZÖVETSÉGI KÖZTÁRSASÁG,

               AZ ÉSZT KÖZTÁRSASÁG,

               ÍRORSZÁG,

               A GÖRÖG KÖZTÁRSASÁG,

               A SPANYOL KIRÁLYSÁG,

               A FRANCIA KÖZTÁRSASÁG,

               A HORVÁT KÖZTÁRSASÁG,

               AZ OLASZ KÖZTÁRSASÁG,

               A CIPRUSI KÖZTÁRSASÁG,

               A LETT KÖZTÁRSASÁG,

               A LITVÁN KÖZTÁRSASÁG,

               A LUXEMBURGI NAGYHERCEGSÉG,

               MAGYARORSZÁG,

               A MÁLTAI KÖZTÁRSASÁG,

               A HOLLAND KIRÁLYSÁG,

               AZ OSZTRÁK KÖZTÁRSASÁG,

               A LENGYEL KÖZTÁRSASÁG,

               A PORTUGÁL KÖZTÁRSASÁG,

               ROMÁNIA,

               A SZLOVÉN KÖZTÁRSASÁG,

               A SZLOVÁK KÖZTÁRSASÁG,

               A FINN KÖZTÁRSASÁG,

               A SVÉD KIRÁLYSÁG,

               NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,

               a továbbiakban: tagállamok,

               egyrészről, és

               UKRAJNA,

               másrészről,

               EMLÉKEZTETVE a 2005. december 1-jén aláírt és 2013. december 1-jén hatályba lépett, az Európai Közösség és tagállamai, valamint Ukrajna közötti, a polgári globális navigációs műholdrendszerről (GNSS) szóló együttműködési megállapodásra (a továbbiakban: megállapodás) és különösen annak 17. cikke (3) bekezdésére;

               TEKINTETTEL ARRA, hogy a Bolgár Köztársaság és Románia 2007. január 1-jén csatlakozott az Európai Unióhoz, a Horvát Köztársaság pedig 2013. július 1-jén csatlakozott az Európai Unióhoz;

               AZZAL AZ ÓHAJJAL, hogy a Bolgár Köztársaság, a Horvát Köztársaság és Románia csatlakozzon

               a megállapodáshoz;

               TEKINTETTEL a Bolgár Köztársaság és Románia csatlakozásának feltételeiről, valamint az Európai Unió alapját képező szerződések kiigazításáról szóló okmány 6. cikkének (2) bekezdésére és a Horvát Köztársaság csatlakozásának feltételeiről, valamint az Európai Unió alapját képező szerződések kiigazításáról szóló okmány 6. cikkének (2) bekezdésére, ezen államoknak a megállapodáshoz történő csatlakozásáról a megállapodáshoz csatolt jegyzőkönyv útján kell megállapodni,

               A KÖVETKEZŐKÉPPEN ÁLLAPODTAK MEG:

               1. CIKK

               A Bolgár Köztársaság, a Horvát Köztársaság és Románia az Európai Közösség és tagállamai, valamint Ukrajna közötti, a polgári globális navigációs műholdrendszerről (GNSS) szóló együttműködési megállapodás feleivé válnak, és a többi tagállammal azonos módon elfogadják és tudomásul veszik a megállapodás szövegét.

               2. CIKK

               E jegyzőkönyv a megállapodás elválaszthatatlan részét képezi.

               3. CIKK

               A megállapodás bolgár, horvát és román nyelvű szövegét csatolták e jegyzőkönyvhöz.

               4. CIKK

               Ez a jegyzőkönyv az azt a napot követő hónap első napján lép hatályba, amelyen a felek az e jegyzőkönyv hatálybalépéséhez szükséges saját belső jogi eljárásaik befejeződéséről diplomáciai jegyzékváltással értesítették a megállapodás letéteményesét.

               FENTIEK HITELÉÜL az alulírott, megfelelően felhatalmazott személyek aláírták ezt a jegyzőkönyvet.

               Kelt […]-ban/-ben, a kétezer-[…] év […] havának […] napján két-két eredeti példányban angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, valamint ukrán nyelven, amely szövegek mindegyike egyaránt hiteles.

                        AZ EURÓPAI UNIÓ ÉS TAGÁLLAMAI RÉSZÉRŐL

                        UKRAJNA RÉSZÉRŐL


               EURÓPAI BIZOTTSÁG
            Brüsszel, 2019.10.1.
            COM(2019) 441 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Közösség és tagállamai, valamint Ukrajna közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében történő megkötéséről

               JEGYZŐKÖNYV

               AZ EURÓPAI KÖZÖSSÉG ÉS TAGÁLLAMAI,

               VALAMINT UKRAJNA KÖZÖTTI,

               A POLGÁRI GLOBÁLIS NAVIGÁCIÓS MŰHOLDRENDSZERRŐL (GNSS)

               SZÓLÓ EGYÜTTMŰKÖDÉSI MEGÁLLAPODÁSHOZ

               A BOLGÁR KÖZTÁRSASÁG, A HORVÁT KÖZTÁRSASÁG ÉS ROMÁNIA EURÓPAI UNIÓHOZ TÖRTÉNŐ CSATLAKOZÁSÁNAK FIGYELEMBEVÉTELÉRŐL

               AZ EURÓPAI UNIÓ,

               valamint

               A BELGA KIRÁLYSÁG,

               A BOLGÁR KÖZTÁRSASÁG,

               A CSEH KÖZTÁRSASÁG,

               A DÁN KIRÁLYSÁG,

               A NÉMETORSZÁGI SZÖVETSÉGI KÖZTÁRSASÁG,

               AZ ÉSZT KÖZTÁRSASÁG,

               ÍRORSZÁG,

               A GÖRÖG KÖZTÁRSASÁG,

               A SPANYOL KIRÁLYSÁG,

               A FRANCIA KÖZTÁRSASÁG,

               A HORVÁT KÖZTÁRSASÁG,

               AZ OLASZ KÖZTÁRSASÁG,

               A CIPRUSI KÖZTÁRSASÁG,

               A LETT KÖZTÁRSASÁG,

               A LITVÁN KÖZTÁRSASÁG,

               A LUXEMBURGI NAGYHERCEGSÉG,

               MAGYARORSZÁG,

               A MÁLTAI KÖZTÁRSASÁG,

               A HOLLAND KIRÁLYSÁG,

               AZ OSZTRÁK KÖZTÁRSASÁG,

               A LENGYEL KÖZTÁRSASÁG,

               A PORTUGÁL KÖZTÁRSASÁG,

               ROMÁNIA,

               A SZLOVÉN KÖZTÁRSASÁG,

               A SZLOVÁK KÖZTÁRSASÁG,

               A FINN KÖZTÁRSASÁG,

               A SVÉD KIRÁLYSÁG,

               NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,

               a továbbiakban: tagállamok,

               egyrészről, és

               UKRAJNA,

               másrészről,

               EMLÉKEZTETVE a 2005. december 1-jén aláírt és 2013. december 1-jén hatályba lépett, az Európai Közösség és tagállamai, valamint Ukrajna közötti, a polgári globális navigációs műholdrendszerről (GNSS) szóló együttműködési megállapodásra (a továbbiakban: megállapodás) és különösen annak 17. cikke (3) bekezdésére;

               TEKINTETTEL ARRA, hogy a Bolgár Köztársaság és Románia 2007. január 1-jén csatlakozott az Európai Unióhoz, a Horvát Köztársaság pedig 2013. július 1-jén csatlakozott az Európai Unióhoz;

               AZZAL AZ ÓHAJJAL, hogy a Bolgár Köztársaság, a Horvát Köztársaság és Románia csatlakozzon

               a megállapodáshoz;

               TEKINTETTEL a Bolgár Köztársaság és Románia csatlakozásának feltételeiről, valamint az Európai Unió alapját képező szerződések kiigazításáról szóló okmány 6. cikkének (2) bekezdésére és a Horvát Köztársaság csatlakozásának feltételeiről, valamint az Európai Unió alapját képező szerződések kiigazításáról szóló okmány 6. cikkének (2) bekezdésére, ezen államoknak a megállapodáshoz történő csatlakozásáról a megállapodáshoz csatolt jegyzőkönyv útján kell megállapodni,

               A KÖVETKEZŐKÉPPEN ÁLLAPODTAK MEG:

               1. CIKK

               A Bolgár Köztársaság, a Horvát Köztársaság és Románia az Európai Közösség és tagállamai, valamint Ukrajna közötti, a polgári globális navigációs műholdrendszerről (GNSS) szóló együttműködési megállapodás feleivé válnak, és a többi tagállammal azonos módon elfogadják és tudomásul veszik a megállapodás szövegét.

               2. CIKK

               E jegyzőkönyv a megállapodás elválaszthatatlan részét képezi.

               3. CIKK

               A megállapodás bolgár, horvát és román nyelvű szövegét csatolták e jegyzőkönyvhöz.

               4. CIKK

               Ez a jegyzőkönyv az azt a napot követő hónap első napján lép hatályba, amelyen a felek az e jegyzőkönyv hatálybalépéséhez szükséges saját belső jogi eljárásaik befejeződéséről diplomáciai jegyzékváltással értesítették a megállapodás letéteményesét.

               FENTIEK HITELÉÜL az alulírott, megfelelően felhatalmazott személyek aláírták ezt a jegyzőkönyvet.

               Kelt […]-ban/-ben, a kétezer-[…] év […] havának […] napján két-két eredeti példányban angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, valamint ukrán nyelven, amely szövegek mindegyike egyaránt hiteles.

                        AZ EURÓPAI UNIÓ ÉS TAGÁLLAMAI RÉSZÉRŐL

                        UKRAJNA RÉSZÉRŐL

    ---documentbreak---

               EURÓPAI BIZOTTSÁG
            Brüsszel, 2019.10.1.
            COM(2019) 441 final
            2019/0207(NLE)
            Javaslat
            A TANÁCS HATÁROZATA
            az Európai Közösség és tagállamai, valamint Ukrajna közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében történő megkötéséről

                     INDOKOLÁS

               1.A JAVASLAT HÁTTERE

               A csatolt javaslat az Európai Közösség és tagállamai, valamint Ukrajna közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyv megkötését szolgáló jogi eszköz.

               A Bolgár Köztársaság, Románia és a Horvát Köztársaság csatlakozási okmányával összhangban a három tagállam csatlakozik az Európai Unió és tagállamai által aláírt vagy megkötött nemzetközi megállapodásokhoz, az ezekhez csatolt jegyzőkönyv útján.

               Az Európai Közösség és tagállamai, valamint Ukrajna közötti, a polgári globális navigációs műholdrendszerről (GNSS) szóló együttműködési megállapodást (a továbbiakban: megállapodás) a felek 2005. december 1-jén írták alá, és 2013. december 1-jén lépett hatályba.

               A Bolgár Köztársaság, Románia és a Horvát Köztársaság Európai Unióhoz történő csatlakozásának figyelembevétele céljából a megállapodáshoz csatolt jegyzőkönyv aláírásáról szóló, […]-i tanácsi határozat alapján a jegyzőkönyv [...]-án/-én aláírásra került Ukrajna képviselőjével.

               A javasolt jegyzőkönyv értelmében a Bolgár Köztársaság, a Horvát Köztársaság és Románia a megállapodás szerződő feleivé válnak, és az kötelezi az EU-t, hogy bocsássa rendelkezésre a megállapodás bolgár, horvát és román nyelvű hiteles változatát.

               2.A JAVASLAT JOGI ELEMEI

               A Bizottság javasolja a Tanácsnak, hogy a jegyzőkönyv aláírására tekintettel adjon felhatalmazást az Európai Közösség és tagállamai, valamint Ukrajna közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében történő megkötésére.

               2019/0207 (NLE)

               Javaslat

               A TANÁCS HATÁROZATA

               az Európai Közösség és tagállamai, valamint Ukrajna közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében történő megkötéséről

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 172. cikkére, összefüggésben annak 218. cikke (6) bekezdése a) pontjával,

               tekintettel a Bolgár Köztársaság, Románia és a Horvát Köztársaság csatlakozási okmányaira és különösen azok 6. cikkének (2) bekezdésére,

               tekintettel az Európai Bizottság javaslatára,

               tekintettel az Európai Parlament egyetértésére,

               mivel:

               (1)Az egyrészről az Európai Közösség és tagállamai, másrészről Ukrajna közötti, a polgári globális navigációs műholdrendszerről (GNSS) szóló együttműködési megállapodást (a továbbiakban: megállapodás) 2005. december 1-jén írták alá, és 2013. december 1-jén lépett hatályba.

               (2)Bulgária és Románia 2007. január 1-jén, Horvátország pedig 2013. július 1-jén az Unió tagállamává vált.

               (3)Bulgária, Horvátország és Románia csatlakozási okmánya 6. cikkének (2) bekezdésével összhangban a megállapodáshoz való csatlakozásról a megállapodáshoz csatolt jegyzőkönyv útján kell megállapodni. A csatlakozási okmány 6. cikke (2) bekezdésének megfelelően a csatlakozásra egyszerűsített eljárás alkalmazandó, amely szerint a tagállamok nevében egyhangúlag eljáró Tanács és az érintett harmadik országok jegyzőkönyvet kötnek.

               (4)A Tanács 2006. október 23-án és 2012. szeptember 14-én felhatalmazta a Bizottságot, hogy az Unió és tagállamai által kötött nemzetközi megállapodások jegyzőkönyveinek megkötésére irányuló tárgyalásokat kezdjen az érintett harmadik országokkal.

               (5)A Bizottság és Ukrajna között az egyrészről az Európai Közösség és tagállamai, másrészről Ukrajna közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvre (a továbbiakban: jegyzőkönyv) irányuló, szóbeli jegyzékváltás útján folytatott tárgyalások sikeresen lezárultak.

               (6)Az (EU) […] tanácsi határozatnak
                  1
                megfelelően a megállapodást – figyelemmel annak későbbi időpontban történő megkötésére – […]-án/-én aláírták.

               (7)Ezért a jegyzőkönyvet az Európai Unió és tagállamai nevében jóvá kell hagyni,

               ELFOGADTA EZT A HATÁROZATOT:

               1. cikk

               Az Európai Közösség és tagállamai, valamint Ukrajna közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvet a Tanács az Unió és tagállamai nevében jóváhagyja.

               A jegyzőkönyv szövegét csatolták e határozathoz.

               2. cikk

               A Tanács elnöke kijelöli a jegyzőkönyv 4. cikkében előírt értesítésnek az Európai Unió és tagállamai nevében történő megtételére jogosult személyt annak kifejezésére, hogy az Európai Unió és tagállamai a jegyzőkönyvet magukra nézve kötelezőnek ismerik el.

               3. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        A Tanács határozata az Európai Közösség és tagállamai, valamint Ukrajna közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében történő aláírásáról (HL L […]., […], […]. o.).


               EURÓPAI BIZOTTSÁG
            Brüsszel, 2019.10.4.
            COM(2019) 442 final
            Javaslat
            AZ EURÓPAI PARLAMENT ÉS A TANÁCS HATÁROZATA
            az Európai Globalizációs Alkalmazkodási Alap igénybevételérőlBelgium kérelme – EGF/2019/001 BE/Carrefour

               INDOKOLÁS

               A JAVASLAT HÁTTERE

               1.Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               2.A Belgiumban a Carrefour Belgique SA vállalatnál történt elbocsátásokat
                  2
                követően, 2019. június 20-án Belgium EGF/2019/001 BE/Carrefour referenciaszámon kérelmet nyújtott be az EGAA-ból igénybe vehető pénzügyi hozzájárulás iránt.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A JAVASLAT ÖSSZEFOGLALÁSA

                        EGAA-kérelem

                        EGF/2019/001 BE/Carrefour

                        Tagállam

                        Belgium

                        Érintett régió(k) (NUTS
                           3
                         2 szint)

                        Az elbocsátások Belgium egész területét érintik.

                        A kérelem benyújtásának dátuma

                        2019. június 20.

                        A kérelem átvételi elismervényén feltüntetett dátum

                        2019. június 20.

                        Kiegészítő információk iránti kérelem dátuma

                        2019. július 4.

                        A kiegészítő információ benyújtásának határideje

                        2019. augusztus 15.

                        Az értékelés befejezésének határideje

                        2019. november 7.

                        Beavatkozási kritérium

                        Az EGAA-rendelet 4. cikke (1) bekezdésének a) pontja

                        Elsődlegesen érintett vállalat

                        Carrefour Belgique SA

                        Érintett vállalatok száma

                        1

                        A tevékenység gazdasági ágazata

                        (NACE Revison 2. rendszer szerinti ágazat)
                           4

                        47. ágazat (Kiskereskedelem, kivéve: gépjármű, motorkerékpár)

                        Referencia-időszak (négy hónap):

                        2018. november 30. – 2019. március 30.

                        A referencia-időszak alatt elbocsátottak száma (a)

                        751

                        A referencia-időszak előtt vagy után elbocsátottak száma (b)

                        268

                        Az elbocsátottak száma összesen (a + b)

                        1 019

                        A támogatható munkavállalók száma összesen

                        1 019

                        A megcélzott munkavállalók száma összesen

                        400

                        A megcélzott nem foglalkoztatott, oktatásban és képzésben nem részesülő (NEET-) fiatalok száma

                        330

                        A személyre szabott szolgáltatásokhoz kapcsolódó költségvetés (EUR)

                        2 665 047

                        Az EGAA végrehajtásához kapcsolódó költségvetés
                           5
                         (EUR)

                        55 000

                        Teljes költségvetés (EUR)

                        2 720 047

                        EGAA-hozzájárulás (60 %) (EUR)

                        1 632 028

               A KÉRELEM ÉRTÉKELÉSE

               Az eljárás

               4.Belgium EGF/2019/001 BE/Carrefour referenciaszámon kérelmet nyújtott be 2019. június 20-án, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság ugyanazon a napon visszaigazolta a kérelem beérkezését, és 2019. július 4-én kiegészítő információkat kért Belgiumitól. Belgium a kéréstől számított hat héten belül megküldte a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2019. november 7-én jár le.

               A kérelem elfogadhatósága

               Az érintett vállalatok és kedvezményezettek

               5.A kérelem 751 munkavállalóra vonatkozik, akiket a Carrefour Belgique SA. vállalattól bocsátottak el, amely a NACE Rev. 2. rendszer szerinti gazdasági ágazatok közül a 47. ágazatban (Kiskereskedelem, kivéve: gépjármű, motorkerékpár) működött. A Carrefour Belgique létszámleépítései Belgium egészét érintik.

               Beavatkozási kritériumok

               6.Belgium kérelmét az EGAA-rendelet 4. cikke (1) bekezdésének a) pontja szerinti beavatkozási kritériumok alapján nyújtotta be, amely a támogatást a következőkhöz köti: legalább 500 elbocsátott munkavállaló egy négy hónapos referencia-időszak alatt egy vállalaton belül egy tagállamban, ideértve a beszállítók vagy az ellátási lánc következő szintjein álló termelők körében elbocsátott munkavállalókat és/vagy a tevékenységüket megszüntető önálló vállalkozókat is.

               7.A kérelemmel összefüggő négyhónapos referencia-időszak 2018. november 30-tól 2019. március 30-ig tartott. A referencia-időszak alatt 751 munkavállalót bocsátottak el a belgiumi Carrefourtól.

               Az elbocsátások és a tevékenységüket megszüntető önálló vállalkozók számának kiszámítása

               8.Mind a 751 elbocsátást a munkaszerződés tényleges megszüntetésének vagy lejáratának időpontjától vették számításba.

               Támogatható kedvezményezettek

               9.A már említett munkavállalókon túl 268 olyan munkavállaló is a támogatható kedvezményezettek közé tartozik, akiket a referencia-időszak előtt vagy azt követően bocsátottak el. Ezeket a munkavállalókat a tervezett elbocsátások 2018. január 25-én történt általános bejelentését
                  6
                követően bocsátották el. Egyértelmű ok-okozati összefüggés mutatható ki a referencia-időszakban az elbocsátásokat kiváltó eseménnyel.

               10.A támogatható kedvezményezettek száma tehát összesen 1 019.

               Az elbocsátások és a világkereskedelemben a globalizáció hatására bekövetkezett fő strukturális változások közötti kapcsolat

               11.Belgium azzal érvel, hogy a globalizáció következtében a kiskereskedelem jelentős változásokon megy keresztül (online vásárlás), és ez elbocsátásokhoz vezet. A fogyasztói szokások megváltozása és a digitalizáció szintén hatással van a kiskereskedelemre.

               12.A világméretű online értékesítés évek óta folyamatosan növekszik. 2015-ben a globális elektronikus kiskereskedelem értékesítésének volumene a teljes lakossági kiadások 7,4 %-át tette ki. 2017-ben elérte a 2 382 billió USD-t, ami az előző évhez képest 28 %-os növekedést jelent, és világszerte az összes kiskereskedelmi értékesítés 10,4 %-át teszi ki. 2019-ben a globális online értékesítés várhatóan további 20,7 %-kal nő, és a teljes kiskereskedelmi kiadások 14,1 %-át teszi ki
                  7
               .

               Az elektronikus kiskereskedelem világszerte, 2017–2019(billió USD, %-os változás és az összes kiskereskedelmi értékesítés %-os aránya)

                        Elektronikus kiskereskedelemi értékesítések

                        Változás (%)

                        A teljes kiskereskedelmi értékesítés %-os aránya

               13.Az előrejelzések szerint ez a növekvő tendencia a következő években is folytatódni fog. 2023-ra a globális elektronikus kiskereskedelmi forgalom várhatóan eléri a 2018-as érték háromszorosát, és a lakossági összkiadások 22 %-át teszi ki
                  8
               .

               Elektronikus kiskereskedelem világszerte, 2020–2023 Előrejelzés(billió USD, %-os változás és az összes kiskereskedelmi értékesítés %-os aránya)

                        Elektronikus kiskereskedelemi értékesítések

                        Változás (%)

                        A teljes kiskereskedelmi értékesítés %-os aránya

               14.Az Unióban az online vásárló lakosság aránya a 2013–2018 közötti időszakban 47 %-ról 69 %-ra nőtt
                  9
               . Az e-vásárlók számának növekedésével párhuzamosan változás állt be az e-kereskedők megválasztásában. Az online vásárlások a saját országban lévő eladóktól csökkentek, de csak egy százalékponttal, a 2013. évi 89 %-ról 2018-ra 88 %-ra; míg az uniós határokon átnyúló vásárlás jelentősen, 26 %-ról 36 %-ra emelkedett, az EU-n kívüli eladóktól történő vásárlás pedig egyre népszerűbbé válik: ugyanebben az időszakban 14 %-ról 26 %-ra nőtt
                  10
               .

               15.A piacterek az elektronikus kereskedelem világában folyamatosan jelen vannak. Az első három globális szereplő az Amazon, az AliExpress és az eBay.

               Kiskereskedő megválasztása (legutóbbi határokon átnyúló online vásárlás)
                  11

               16.Áralapú megfontolásból a fogyasztók általában ilyen nemzetközi, nem uniós országokban található webáruházaktól vásárolnak. A nem uniós online vásárlás jelentős hatást gyakorol az Unióban a hagyományos kiskereskedelmi üzletek értékesítésére.

               17.A globális tendenciák Belgium esetében is érvényesek. A Comeos
                  12
                szerint 2018-ban a belgák 67 %-a vásárolt online, míg 2012-ben ez az arány mindössze 46 % volt. Ez hat év alatt 21 százalékpontos növekedést jelent. A belga vásárlók 44 %-a havonta vásárol online, 9 %-uk hetente. 42 %-uk több mint havi 150 eurót költ el internetes váráslásokra, A belga online vásárlók 39 %-a nyilatkozott úgy, hogy 2019-ben többet vagy sokkal többet fog költeni, mint az előző évben. A válaszadók fele számára nincs jelentősége annak, hogy a webáruház belga tulajdonban van-e vagy sem
                  13
               .

               18.Eddig 10 EGAA-kérelmet nyújtottak be a kiskereskedelmi ágazathoz kapcsolódóan, melyek közül kettő a kereskedelem globalizációjához
                  14
               , nyolc pedig a globális pénzügyi és gazdasági válsághoz
                  15
                kapcsolódik.

               Az elbocsátásokhoz és a tevékenység megszűnéséhez vezető események

               19.A Carrefour Belgium három márkával működik: Carrefour Express (kis élelmiszerboltok), amely nyereséges és bővülő márkanév (évi 20–25 üzlet nyílik); Carrefour Market (szupermarketek), amely friss termékekre összpontosít, és szintén bővül, és arra törekszik, hogy évente 10 üzletet nyisson; és a Carrefour hipermarketek. A 45 Carrefour hipermarketből 19 nem nyereséges
                  16
               .

               20.Az elbocsátásokhoz vezető események egy Carrefour hipermarket bezárását és a még működő hipermarketek némelyikében az üzletek egyes részeinek külső kiskereskedők részére történő bérbeadását jelentik. A fentiekben említettek szerint a nem uniós eladóktól történő online vásárlás jelentős hatást gyakorol az EU-n belüli hagyományos üzletek értékesítéseire.

               21.Azok a termékek, amelyek online értékesítése már most is magas vagy a közeljövőben várhatóan növekedni fog, ugyanazok, mint a hipermarketekben kínált nem élelmiszer jellegű termékek. A divatcikkek érett termékeknek számítanak az e-kereskedelemben. „Keresett termékek”
                  17
                a könyvek, az elektronikus könyvek, a számítógépek, az elektronikai cikkek, az egészségügyi és szépségápolási, valamint a szórakoztató termékek. Ezzel szemben élelmiszert csak kevés belga fogyasztó vásárol az interneten, bár úgy nyilatkoztak, hogy a jövőben ez szándékukban áll
                  18
               .

               22.A Carrefour esetében az online értékesítés növekedése hozzájárult a nem élelmiszer jellegű termékek értékesítésének visszaeséséhez a hipermarketekben (a nem élelmiszer jellegű termékek forgalma 2017-ben 6 %-kal, 2010 óta 19 %-kal csökkent), ami rontja az ilyen típusú üzletek jövedelmezőségét. Belgium jelezte, hogy az elbocsátások elsősorban a nem élelmiszer jellegű termékek ágazatának fent leírt nehézségeiből adódnak.

               A Carrefour hipermarketek forgalma. Nem élelmiszer jellegű termékek
                  19
               (az összes adóval együtt)(%-os változás az előző évhez képest)

               Carrefour hipermarketek nyereségessége
                  20
               (vásárlóarányos megtérülés
                  21
                millió euróban)

               Az elbocsátások várható hatása a helyi, a regionális és az országos gazdaságra és foglalkoztatásra

               23.Bár az elbocsátások az ország egészét érintik, Belgium azt várja, hogy azok Vallóniában gyakorolnak különösen jelentős kedvezőtlen hatást a foglalkoztatottságra, és ezáltal a regionális gazdaságra. A várt hatás a régióbeli munkahelyek szűkösségéhez, a viszonylag magas munkanélküliségi rátához, és következésképpen az elbocsátott munkavállalók – különösen az 50 év felettiek – átcsoportosításának várható nehézségeihez kapcsolódik, mivel Vallóniában az  álláskeresők negyede 55 év feletti.

               24.Bár a régióban az álláskeresők száma 2018-ban az előző évhez képest 1,5 %-kal csökkent, Vallóniában a munkanélküliségi ráta (8,6 %
                  22
               ) több mint kétszerese a flamand munkanélküliségi rátának (3,5 %
                  23
               ), továbbá meghaladja a 6,9 %-os uniós átlagot is. Vallóniában a többi mutató is alacsonyabb munkaerőpiaci teljesítményt jelez: a munkaerő-kölcsönzés keretében végett tevékenység lelassult (a 2017 decembere és 2018 decembere között ledolgozott órák száma 2,3 %-kal csökkent), nőtt az átmeneti munkanélküliség (éves szinten 5,8 %-kal), és 2018 utolsó negyedévében emelkedett a csődök száma (2017 azonos negyedévéhez képest 5 %-kal). Emellett 2019-ben a munkahelyteremtés várhatóan lelassul (mintegy 15 000 munkahellyel lesz kevesebb, mint 2018-ban)
                  24
               .

               25.Vallóniában 2018-ban az álláskeresők 57 %-a volt tartósan (12 hónapnál tovább) munkanélküli, míg azok, akik két évnél hosszabb ideig voltak munkanélküliek, a tartósan munkanélküli álláskeresők 67 %-át tették ki
                  25
               .

               26.A Comeos szerint annak ellenére, hogy a belgiumi kiskereskedelmi ágazatban a foglalkoztatás még nem csökken, aggodalomra ad okot, hogy a raktárak digitalizálása és automatizálása hamarosan több ezer, viszonylag alacsony képzettséget igénylő munkahelyet fog érinteni
                  26
               .

               A megcélzott kedvezményezettek és a javasolt intézkedések

               A megcélzott kedvezményezettek

               27.Vallónia különösen nehéz foglalkoztatási helyzete miatt Belgium azt várja, hogy csak az ebben a régióban elbocsátott 400 munkavállaló vesz részt az intézkedésekben. E munkavállalók adatai nem, állampolgárság és életkor szerinti bontásban:

                        Kategória

                        A megcélzott kedvezményezettek száma(munkavállalók)

                        Nem:

                        Férfiak:

                        118

                        (29,5 %)

                        Nők:

                        282

                        (70,5 %)

                        Állampolgárság:

                        Uniós állampolgárok:

                        379

                        (94,8 %)

                        Nem uniós állampolgárok:

                        21

                        (5,2 %)

                        Korcsoport:

                        15–24 év közöttiek

                        0

                        (0,0 %)

                        25-29 év közöttiek:

                        7

                        (1,7 %)

                        30-54 év közöttiek:

                        68

                        (17,0 %)

                        55-64 év közöttiek:

                        325

                        (81,3 %)

                        64 év felettiek:

                        0

                        (0,0 %)

               28.Belgium emellett az EGAA által társfinanszírozott, személyre szabott szolgáltatásokat fog nyújtani legfeljebb 330 olyan nem foglalkoztatott, oktatásban és képzésben nem részesülő fiatal (NEET-fiatal) számára, aki a kérelem benyújtásának időpontjában 25 évesnél fiatalabb volt, tekintve, hogy az 5. pontban említett elbocsátások közül 240 Hainaut (BE32) és Liège (BE33) tartomány NUTS 2 szintű régióiban fordult elő, amelyek ifjúsági munkanélküliségi rátája a 2018-ra vonatkozó éves adatok alapján
                  27
                a 15–24 éves fiatalok korcsoportjában legalább 20 %
                  28
                volt.

               29.Az intézkedésekben várhatóan részt vevő jogosult kedvezményezettek teljes becsült száma a NEET-fiatalokkal együtt tehát 730.

               A javasolt intézkedések támogathatósága

               30.Az elbocsátott munkavállalóknak és a NEET-fiataloknak nyújtott, személyre szabott szolgáltatások az alábbiakat foglalják magukban:

               –Segítségnyújtás/tanácsadás/integráció: Ez a szolgáltatáscsoport a vallon állami foglalkoztatási szolgálat (Forem) által az elbocsátó vállalkozás nevében a Carrefour volt munkavállalói javára nyújtott szokásos tevékenységeket bővíti ki. Az általános ajánlatot a kötelező időszakon
                  29
                túl meghosszabbítják, és további speciális, például aktív munkakeresési és munkaközvetítési szolgáltatásokat javasolnak az elbocsátott munkavállalóknak.

               A NEET-fiatalok támogatását és mobilizálását a Forem és annak szakszervezeti partnerei végzik.

               A NEET-fiataloknak lehetőségük lesz részt venni egy intenzív társadalmi-szakmai támogatási – ún. „Coup de boost” – programban, amelynek időtartama kilenc hónap. A résztvevők számára különféle tevékenységeket fognak felajánlani, nevezetesen: a munkakereséshez kapcsolódó témákhoz (állásinterjúra való felkészülés, felvételi elbeszélgetés kérése stb.) kapcsolódó kollektív és egyéni tevékenységeket, amelyek fejlesztik az önbizalmat és a kommunikációs készségeket; magukban foglalnak a munkahelyi környezet és a képzések (látogatások, szakmai gyakorlatok, munkatapasztalat stb.) felfedezésére irányuló tevékenységeket; tanácsadókkal és/vagy szociális munkásokkal való személyes megbeszéléseket, amelyek segítik az egyes fiatalokat a szakmai projektjeik meghatározásában; a munkajogra és a szociális jogokra vonatkozó megfelelő információk átadását, valamint az adminisztratív eljárásokkal kapcsolatos támogatást; olyan csereprogramokat, ahol a fiatalok támogatni tudják egymást, és megosztják szakmai tapasztalataikat, munkakeresési és képzési tapasztalataikat stb.

               Az a cél, hogy a segítségnyújtás befejeztével a NEET-fiatal megszerezze első állását vagy bekerüljön egy képesítő képzési programba. A „Coup de boost” után kiegészítő támogatás is tervbe van véve annak biztosítása érdekében, hogy a NEET-fiatalok megfelelően beilleszkedjenek a képzésbe vagy a foglalkoztatásba, és leküzdjék az esetlegesen felmerülő nehézségeket.

               –Képzés, átképzés és szakképzés: A munkavállalók és a NEET-fiatalok hozzáférést kapnak a Forem és partnerei általános képzési kínálatához, és konkrét munkakeresési modulokat vehetnek igénybe. Ezen túlmenően az egyéni szakmai projektek szakképzési tanácsadóval történő kiválasztása és jóváhagyása után speciális képzésben részesülnek az azonosított szükségletek szerint. Az arra rászoruló fiatalok számára alapkészségek (nyelvtudás, matematika, az információtechnológia használata stb.) terén is elérhető lesz képzés.

               –Vállalkozás létrehozásához nyújtott támogatás: A munkavállalóknak szóló ezen intézkedés egy helyzetfelmérő és orientációs szakaszt, a vállalkozói készségekre vonatkozó információs programokat, a vállalkozásindítás lehetőségeit területi alapú gazdasági elemzés alapján bemutató tájékoztató előadásokat, valamint hálózatépítést foglal magában vállalkozók és képesített start-up-tanácsadók bevonásával.

               –Vállalkozásindításhoz nyújtott hozzájárulás: Azok a munkavállalók, akik önálló vállalkozói tevékenységet kezdenek vagy vállalkozást indítanak, legfeljebb 15 000 EUR hozzájárulásban részesülnek. A hozzájárulás folyósítása két részletben történik, miután a tevékenység tényleges elindítását igazoló dokumentumokkal alátámasztották.

               –Juttatások: (1) Álláskeresési és képzési támogatás. A munkavállalók és a NEET-fiatalok a képzésben vagy a Forem újrafoglalkoztatási egységein keresztül igénybe vett munkakeresési tevékenységekben való részvétel esetén óránként 1 EUR-t kapnak
                  30
               . (2) Hozzájárulás az utazási költségekhez. A regionális és interregionális mobilitás ösztönzése érdekében azok a munkavállalók és NEET-fiatalok, akik otthonuktól több mint 60 km-re vagy több mint négy óra (oda-vissza) ingázási idővel elérhető távolságra helyezkednek el, 500 EUR vagy 750 EUR átalányösszeget kapnak
                  31
               . (3) Vállalkozások alapításához nyújtott juttatás. A munkavállalók a vállalkozásindítás időszakában való támogatásuk érdekében
                  32
                350 EUR havi juttatásban részesülnek legfeljebb 12 hónapon át. (4) Juttatás az oktatásba való visszatérés esetében. Havonta 350 euró juttatást kapnak azok a munkavállalók és NEET-fiatalok, akik legalább egy évig nappali tagozatos tanulmányokat (études de plein exercice) folytatnak.

               31.A fent ismertetett javasolt intézkedések az EGAA-rendelet 7. cikke szerinti támogatható tevékenységek közé tartozó aktív munkaerőpiaci intézkedéseknek minősülnek. Ezek a tevékenységek nem helyettesítik a passzív szociális védelmi intézkedéseket.

               32.Belgium megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítette, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               33.A költségek teljes becsült összege 2 720 047 EUR, amely a személyre szabott szolgáltatásokra fordított 2 665 047 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekre szánt 55 000 EUR összegű kiadásokat foglalja magában.

               34.Az EGAA-ból igényelt teljes pénzügyi hozzájárulás összege 1 632 028 EUR (az összköltség 60 %-a).

                        Intézkedés

                        A résztvevők becsült száma

                        Az egy résztvevőre eső becsült költség(EUR)
                           33

                        Becsült összköltség

                        (EUR)
                           34

                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések)

                        Segítségnyújtás/tanácsadás/integráció(Accompagnement, orientation, mobilisation et insertion)

                        730

                        2 241

                        1 636 130

                        Képzés, átképzés és szakképzés (Formation et modules specifiques)

                        460

                        941

                        432 710

                        Vállalkozások létrehozásához nyújtott támogatás(Dispositif d'accompagnement à l'entreprenariat)

                        250

                        463

                        115 743

                        Vállalkozásalapításhoz nyújtott hozzájárulás(Bourse de lancement)

                        10

                        10 000

                        100 000

                        Részösszeg (a):

                        A személyre szabott szolgáltatáscsomag százalékaránya:

                        –

                        2 284 583

                        (85,72 %)

                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

                        Juttatások(Allocations et primes)

                        730

                        521

                        380 464

                        Részösszeg (b):

                        A személyre szabott szolgáltatáscsomag százalékaránya:

                        –

                        380 464

                        (14,28 %)

                         Az EGAA-rendelet 7. cikkének (4) bekezdése szerinti intézkedések

                        1. Előkészítő tevékenységek

                        –

                        0

                        2. Igazgatás

                        –

                        10 000

                        3. Tájékoztatás és nyilvánosság

                        –

                        15 000

                        4. Ellenőrzés és jelentéstétel

                        –

                        30 000

                        Részösszeg (c):

                        Százalékarány az összköltséghez képest:

                        –

                        55 000

                        (2,02 %)

                        Összköltség (a + b + c):

                        –

                        2 720 047

                        EGAA-hozzájárulás (az összköltségek 60 %-a)

                        –

                        1 632 028

               35.A fenti táblázatban az EGAA-rendelet 7. cikke (1) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Belgium megerősítette, hogy ezen intézkedések a munkakereső vagy képzési tevékenységekben részt vevő, támogatásra jogosult kedvezményezettek tevékeny részvételétől függnek.

               36.Belgium megerősítette, hogy az önálló vállalkozáshoz, a vállalkozásalapításhoz, valamint a munkavállalói kivásárláshoz kapcsolódó beruházások költsége kedvezményezettenként nem haladja meg a 15 000 EUR-t.

               A kiadások támogathatóságának időszaka

               37.Belgium 2018. december 1-jén kezdte meg a személyre szabott szolgáltatások nyújtását a támogatásra jogosult kedvezményezettek részére. Az említett intézkedésekkel kapcsolatos kiadásokhoz ezért 2018. december 1-jétől 2021. június 20-áig nyújtható pénzügyi támogatás az EGAA-ból.

               38.Belgium számára 2018. január 25-én merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások ezért 2018. január 25. és 2021. december 20. között támogathatók az EGAA-ból származó pénzügyi hozzájárulásból.

               A nemzeti vagy uniós forrásokból finanszírozott intézkedéseket kiegészítő jelleg

               39.A tagállami előfinanszírozás vagy társfinanszírozás a vallon régió pénzügyi forrásaiból történik.

               40.Belgium megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések egyéb uniós pénzügyi eszközökből nem részesülnek pénzügyi támogatásban.

               A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               41.Belgium jelezte, hogy a személyre szabott szolgáltatások koordinált csomagját a szociális partnerekkel egyeztetve dolgozták ki.

               42.A munkavállalók képviselőinek kötelező tájékoztatása és a velük folytatott kötelező konzultáció mellett létrehoztak egy válságkezelő egységet, amely szociális tervet dolgoz ki és koordinálja az érintett közszolgálatok beavatkozásait. A vallon állami foglalkoztatási szolgálat konzultációt folytatott a szakszervezetekkel a különféle átcsoportosítási megoldásokról
                  35
               , valamint az elbocsátott munkavállalókkal közvetlen kapcsolatban álló a szakszervezetekkel, szakmai tanácsadókkal és szociális munkásokkal a munkavállalók átképzési és továbbképzési igényeiről
                  36
               .

               Irányítási és kontrollrendszerek

               43.Belgium tájékoztatta a Bizottságot, hogy a pénzügyi hozzájárulás irányítását és ellenőrzését ugyanazok a szervek fogják végezni, mint az Európai Szociális Alap (ESZA) esetében.

               Az érintett tagállam vállalásai

               44.Belgium minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét,

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek,

               –a Carrefour, amely a leépítések után folytatja tevékenységét, eleget tett az elbocsátásokra vonatkozó jogi követelményeknek és a munkavállalóival szemben is ennek megfelelően járt el,

               –a javasolt intézkedések nem részesülnek egyéb uniós alapok vagy pénzügyi eszközök pénzügyi támogatásában, és megtették a szükséges intézkedéseket a kettős finanszírozás megelőzésére,

               –a javasolt intézkedések kiegészítik a strukturális alapok által finanszírozott intézkedéseket,

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               45.Az EGAA-támogatás éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet
                  37
                12. cikkében meghatározottaknak megfelelően 150 millió EUR.

               46.Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 1 632 028 EUR összeget folyósítsanak az EGAA-ból a kérelemben igényelt pénzügyi hozzájárulás biztosítása érdekében.

               47.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás
                  38
                13. pontja értelmében.

               Kapcsolódó jogi aktusok

               48.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 1 632 028 EUR összegnek az érintett költségvetési sorba történő átcsoportosítására is.

               49.A Bizottság az EGAA igénybevételéről szóló határozatra irányuló javaslatának elfogadásával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló javasolt határozatot.

               Javaslat

               AZ EURÓPAI PARLAMENT ÉS A TANÁCS HATÁROZATA

               az Európai Globalizációs Alkalmazkodási Alap igénybevételérőlBelgium kérelme – EGF/2019/001 BE/Carrefour

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  39
                és különösen annak 15. cikke (4) bekezdésére,

               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  40
                és különösen annak 13. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.

               (2)Az EGAA éves maximális összege az 1311/2013/EU, Euratom tanácsi rendelet
                  41
                12. cikkében meghatározottaknak megfelelően (2011-es árakon számítva) nem haladhatja meg a 150 millió EUR összeget.

               (3)Belgium a Carrefour Belgique SA vállalatnál történt elbocsátásokra tekintettel 2019. június 20-án az EGAA igénybevételére irányuló kérelmet nyújtott be. E kérelmet az 1309/2013/EU rendelet 8. cikke (3) bekezdésének megfelelően további információkkal egészítették ki. Az említett kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Belgium úgy határozott, hogy az 1309/2013/EU rendelet 6. cikkének (2) bekezdése szerinti, az EGAA által társfinanszírozott, személyre szabott szolgáltatásokat a nem foglalkoztatott, oktatásban és képzésben nem részesülő 330 fiatal (NEET-fiatal) számára is biztosítja.

               (5)Az EGAA-t ezért igénybe kell venni a Belgium által benyújtott kérelem alapján nyújtandó, 1 632 028 EUR összegű pénzügyi hozzájárulás folyósítása érdekében,

               (6)Az EGAA igénybevételéhez szükséges idő minimalizálása érdekében ezt a határozatot elfogadása napjától kell alkalmazni,

               ELFOGADTA EZT A HATÁROZATOT:

               1. cikk

               Az Unió 2019-es pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 1 632 028 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [az elfogadásának dátuma]
                  42*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)

                        HL L 347., 2013.12.20., 855. o.

                     (2)

                        Az EGAA-rendelet 3. cikke értelmében.

                     (3)

                        A Bizottság 1046/2012/EU rendelete (2012. november 8.) az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (4)

                        HL L 393., 2006.12.30., 1. o.

                     (5)

                        Az 1309/2013/EU rendelet 7. cikkének (4) bekezdése alapján.

                     (6)

                  http://www.gondola.be/fr/news/food-retail/plan-de-transformation-carrefour-belgique-signature-du-protocole-daccord
                  .

                     (7)

                        A kiskereskedelmi értékesítés világszerte (
                  https://www.emarketer.com/content/global-ecommerce-2019
                  )
                  .

                     (8)

                        Ugyanott.

                     (9)

                        Eurostat. Magánszemélyek internetes vásárlása [isoc_ec_ibuy].

                     (10)

                        Eurostat.
                  https://ec.europa.eu/eurostat/statistics-explained/pdfscache/46776.pdf

                     (11)

                        Határokon átnyúló kereskedelem, vásárlói felmérés, 2017
                  https://www.eurocommerce.eu/media/159952/2018.07.02%20-%20ecommerce%20report_annex.pdf
                  .

                     (12)

                        Belga Kereskedelmi és Szolgáltatási Szövetség.

                     (13)

                        Comeos. E-kereskedelem, Belgium 2018.
                  https://static.comeos.be/E-commerce_Belgium_2018.pdf

                     (14)

                        A jelenlegi kérelem és az EGF/2017/005 FI/Retail, COM(2017) 618.

                     (15)

                        EGF/2010/010 CZ/Unilever, COM(2011) 61,EGF/2010/016 ES/Aragón Retail, COM(2010) 615,EGF/2011/004 EL/ALDI Hellas, COM(2011) 580,EGF/2014/009 EL/Sprider Stores, COM(2014) 620,EGF/2014/013 EL/Odyssefs Fokas, COM(2014) 702,EGF/2015/011 GR/Supermarket Larissa, COM(2016) 210,EGF/2016/005 NL/Drenthe Overijssel Retail,COM(2016) 742 ésEGF/2017/003 GR Attica Retail, COM(2017) 613.

                     (16)

                        Carrefour. „Plan de Transformation Carrefour Belgique” (2018. január).

                     (17)

                        A keresett termékek olyan termékek, amelyeket már sok fogyasztó vásárol az interneten, és a jövőben még gyakrabban tervezi ezt.

                     (18)

                        Comeos. E-kereskedelem Belgium 2018, i.m.

                     (19)

                        Carrefour. „Plan de Transformation Carrefour Belgique” (2018. január).

                     (20)

                        Ugyanott.

                     (21)

                        A vásárlóarányos megtérülés az üzletek jövedelmezőségének egyik mutatója. Segítségével kiszámítható a vásárlók kiszolgálása, megelégedettsége és megtartása érdekében eszközölt folyamatos befektetések által a vásárlók révén elérhető jövedelmezőség. A vásárlóarányos megtérülés a vállalkozás vásárlóktól származó pénzforgalmának felel meg az aktuális időszakban, hozzáadva az alapul szolgáló vásárlói tőke változásait, elosztva az időszak eleji teljes vásárlói tőkével.

                     (22)

                        Statbel(
                  https://statbel.fgov.be/fr/themes/emploi-formation/marche-du-travail/emploi-et-chomage#panel-11
                  ).

                     (23)

                        Ugyanott.

                     (24)

                        Le Forem. Marché de l’emploi (munkaerőpiac) Tendances et conjoncture en Wallonie (trendek és konjunktúra Vallóniában) 2019. január.

                     (25)

                        Iweps. Séries statistiques du marché du travail en Wallonie (A vallóniai munkaerőpiacra vonatkozó statisztikai sorozatok). 2018. december(
                  https://www.iweps.be/wp-content/uploads/2019/01/dmc1812.pdf
                  ).

                     (26)

                  https://www.lecho.be/entreprises/grande-distribution/Malgre-Carrefour-l-emploi-dans-la-grande-distribution-a-progresse/9976847
                  .

                     (27)

                        Forrás: Eurostat, adatkészlet: [lfst_r_lfu3rt].

                     (28)

                        Hainaut tartomány (27,6 %), Liège tartomány (21,1 %).

                     (29)

                        A 45 év feletti munkavállalók esetében 6 hónap (60 óra). A 44 éves és fiatalabb munkavállalók esetében 3 hónap (30 óra).

                     (30)

                        A 2004. január 29-i vallon rendelet értelmében (Décret relatif au plan d’accompagnement des reconversions).

                     (31)

                        750 EUR, ha tömegközlekedéssel vagy 500 EUR, ha autóval közlekednek.

                     (32)

                        A juttatás az üzleti tevékenység megkezdésének időpontjában megszűnik.

                     (33)

                        A tizedes érték elkerülése érdekében az egy munkavállalóra eső becsült költségeket kerekítették. A kerekítés azonban nincs hatással az egyes intézkedések összköltségére, amely azonos a Belgium által benyújtott kérelemben szereplő összeggel.

                     (34)

                        A végösszegek a kerekítés miatt nem egyeznek.

                     (35)

                        2019. március 15-én és 27-én.

                     (36)

                        2019. március 15-én.

                     (37)

                        HL L 347., 2013.12.20., 884. o.

                     (38)

                        HL C 373., 2013.12.20., 1. o.

                     (39)

                        HL L 347., 2013.12.20., 855. o.

                     (40)

                        HL C 373., 2013.12.20., 1. o.

                     (41)

                        A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

                     (42)
                  *
                        A dátumot a Parlament illeszti be a határozatnak a Hivatalos Lapban való kihirdetését megelőzően.